Republik Sosialis Soviet Autonomi Tuva

Republik Sosialis Soviet Autonomi Tuva (; ), atau RSSA Tuva (; ), merupakan sebuah republik autonomi dalam Republik Sosialis Persekutuan Soviet Rusia. Ia ditubuhkan pada 10 Oktober 1961 daripada Oblast Autonomi Tuva.Keesing's Contemporary Archives Volume 7, (October 1961) p. 18377 Kawasannya berkeluasan 175,000 kilometer persegi dan bersempadan dengan Mongolia di selatan, Republik Sosialis Soviet Autonomi Buryat di timur, Oblast Autonomi Gorno-Altai di barat, serta Oblast Autonomi Khakas di utara.Mongush, Mergen. “The Annexation of Tannu‐Tuva and the Formation of the Tuva ASSR.” Central Asian Survey 12, no. 1 (1993): 81–85. https://doi.org/10.1080/02634939308400802. 
p.81

 Sejarah 
Republik Sosialis Soviet Autonomi Tuva (RSSA Tuva) dianugerahkan Darjah Lenin pada 9 Oktober 1964 sempena ulang tahun ke-20 penyertaannya ke dalam Kesatuan Soviet (USSR), dan menerima Darjah Persahabatan Rakyat pada 29 Disember 1972 untuk memperingati ulang tahun ke-50 USSR.The Great Soviet Encyclopedia, 3rd Edition. S.v. "Tuva Autonomous Soviet Socialist Republic." Organ kerajaan tertinggi ialah Majlis Tertinggi Soviet RSSA Tuva, yang terdiri daripada 130 deputi dengan tempoh perkhidmatan lima tahun. 

Pada 1990, berlaku ketegangan etnik antara minoriti Rusia dan majoriti orang Tuva akibat dasar-dasar yang memihak kepada penduduk Rusia, termasuk dasar pendidikan wajib di asrama Rusia untuk anak-anak petani lembu Tuva. Pilihan raya 1990 merupakan kali pertama semua jawatan penting dalam pentadbiran Tuva dipegang oleh orang Tuva. Pada 1991, Tuva secara besar-besaran menyokong calon Parti Komunis Nikolai Ryzhkov dalam pilihan raya presiden Rusia. Pada 27–28 Ogos 1991, gabungan gerakan demokratik mengadakan mogok lapar dan menuntut peletakan jawatan kepimpinan republik, yang menyebabkan Chimit-Dorzhu Ondar, Pengerusi Majlis Tertinggi Soviet meletak jawatan dan semua harta Parti Komunis diambil oleh kerajaan. Tindakan ini membawa kepada pembubaran RSSA Tuva, dan pada 31 Mac 1992, penggantinya, Republik Tuva menjadi anggota Persekutuan Rusia.

Ekonomi RSSA Tuva berasaskan dua sektor utama, iaitu pertanian dan perlombongan, dengan tanaman utama seperti gandum dan barli. Walaupun pertanian kebanyakannya dilakukan oleh penduduk asli, industri di Tuva banyak bergantung kepada buruh imigran Rusia. 

Dari segi demografi, walaupun terdapat imigrasi Rusia dan sistem pendidikan menengah serta tinggi hampir sepenuhnya dalam bahasa Rusia menjelang 1990-an, orang Tuva kekal sebagai etnik majoriti, dengan kira-kira 206,000 orang Tuva berbanding 98,000 orang Rusia. Sepanjang kewujudannya, RSSA Tuva turut menjadi lokasi banyak kem penjara dan koloni buruh.

 Catatan 

 Sumber 

Category:Republik autonomi di Kesatuan Soviet
Category:Penubuhan 1961
Category:Pembubaran 1992
Category:Sejarah Tuva
Tuva
Tuva